ฆ่าตัวเหา ล้างไข่เหาออกด้วยน้ำยาลิสเตอรีน ป้องกันการกลับไปติดเหาครั้งใหม่อีก ล้างไข่เหาออกด้วยน้ำส้มสายชู
การกำจัดไข่เหาออกจากเส้นผมของผู้ที่เป็นเหา จะไม่ช่วยให้อาการดีขึ้นเลย หากว่าตัวเหายังสามารถแพร่พันธุ์ได้อยู่ ตราบใดที่ยังมีตัวเหาอยู่ ก็จะยังมีไข่เหาชุดใหม่ๆ โผล่ขึ้นมาเรือนผมได้ หลังจากนั้น ไข่เหาที่เกิดใหม่ก็จะฟักเป็นตัวเหาเพิ่มมากขึ้น ซึ่งพวกมันจะวางไข่เพิ่มมากขึ้นด้วย เป็นวงจรที่ไม่มีวันจบสิ้นซึ่งจะไม่ถูกตัดวงจรทิ้ง จนกว่าคุณจะได้ฆ่าตัวเหาทั้งหมดแล้ว  การจุ่มผมของคุณไว้ใต้น้ำเป็นเวลานานๆ จะไม่ได้ฆ่าหรือทำให้ตัวเหาจมน้ำตาย ผลการศึกษาต่างๆ แสดงให้เห็นว่า ตัวเหาเพียงแค่เกาะอยู่ตามเส้นผมหรือหนังศีรษะ ในระหว่างที่อยู่ใต้น้ำ และพวกมันสามารถรอดตายจากการอยู่ใต้น้ำได้นานหลายชั่วโมง และโชคไม่ดีที่คลอรีนในน้ำตามสระว่ายน้ำ ไม่แรงมากพอที่จะฆ่าตัวเหาด้วย  เพื่อที่จะฆ่าตัวเหา ให้สระผมของคุณหรือของผู้ที่เป็นเหา โดยใช้แชมพูกำจัดเหาที่มีขายทั่วไป ในกรณีที่มีเหาเป็นจำนวนมาก  ก็สามารถหาซื้อแชมพูกำจัดเหาชนิดแรงมากขึ้นตามใบสั่งแพทย์ได้ด้วย ทางเลือกหนึ่งคือ ยี่ห้อไพรีทรัม (Pyrethrum) ทำมาจากดอกเบญจมาศซึ่งมีสารฆ่าแมลงตามธรรมชาติที่เรียกว่า สารไพรีทรินส์ (Pyrethrins) สารไพรีทรินส์จะโจมตีระบบประสาทของตัวเหา แม้ในปัจจุบัน จะมีเหาบางตัวที่ดื้อยาต่อสารพิษชนิดนี้ก็ตาม ใส่แชมพูลงบนเส้นผมแห้งๆ.  หลังจากนั้น ให้รอสิบนาที ก่อนจะชโลมด้วยน้ำ ทำให้เกิดฟองแล้วล้างออก  หลังจากนั้น คุณสมควรพยายามนำเอาไข่เหาออกไป แล้วทำกระบวนการนี้ซ้ำใน 7- 10 วันถัดมา เพื่อฆ่าตัวเหาที่ยังเหลืออยู่ แม้จะมีผลการศึกษาทางคลินิกจำนวนไม่มากเกี่ยวกับประสิทธิผลของมัน บางคนเชื่อว่าคุณสามารถฆ่าเหาโดยทำให้หายใจไม่ออก พวกเขาให้เหตุผลว่ามันทำงานด้วยการที่มีผลผลิตบางอย่างอุดตันรูหายใจของตัวเหา ตัวเหาสามารถรอดตายนานหลายชั่วโมงโดยไม่ต้องหายใจ แต่จะตายในที่สุด  ทดลองใช้ปิโตรเลียม เจลลี่ ( Petroleum jelly)  อย่างเช่น วาสลิน จงใส่เจลลี่ชนิดนี้หนาๆ ลงบนเส้นผมและหนังศีรษะ  เจลลี่จะต้องอยู่นานถึงแปดชั่วโมงเพื่อฆ่าเหา และคุณสมควรสวมหมวกอาบน้ำด้วยเพื่อควบคุมการไหลของอากาศ จงจำใส่ใจว่าการกำจัดวาสลินออกไปนั้นทำได้ยากมาก และวาสลินไม่ฆ่าไข่เหาด้วย  บางคนสนับสนุนให้ใช้น้ำมันมะกอกธรรมดา บางคนอ้างเช่นกันว่าน้ำมันชนิดนี้จะปิดกั้นรูหายใจของพวกเหา ทำให้พวกมันหายใจไม่ออก คุณสมควรใส่น้ำมันมะกอกลงบนผมและหนังศีรษะ เช่นเดียวกับเวลาใช้วาสลิน แต่โบนัสที่ได้เพิ่มก็คือ น้ำมันมะกอกสมควรทำให้ไข่เหาคลายออกจากเส้นผมมากขึ้น จึงกำจัดทิ้งได้ง่ายขึ้น  อาจใช้มายองเนสอย่างได้ผลดีเช่นเดียวกัน มายองเนสมีน้ำมันเป็นจำนวนมาก ซึ่งดูเหมือนจะเป็นส่วนผสมที่ทำให้ตัวเหาหายใจไม่ออกตาย จงใส่ในผมกับหนังศีรษะของคุณเหมือนกับเวลาใส่วาสลินกับน้ำมันมะกอก มีหลักฐานระดับเรื่องเล่า (Anecdotal Evidence) ว่า มายองเนสธรรมดาซึ่งมีไขมันสูง ใช้ได้ดีที่สุด การนั่งในสถานที่ซึ่งเต็มไปด้วยแสงธรรมชาติกับแสงประดิษฐ์  จะช่วยให้ผู้ที่กำลังกำจัดไข่เหามองเห็นพวกมันจริงๆ ได้ง่ายมากขึ้น  เพราะไข่เหามีขนาดเล็ก และติดอยู่บนเส้นผมบริเวณใกล้กับหนังศีรษะราวกับติดกาว ยิ่งกว่านั้น จงใช้ผ้าเช็ดตัวผืนหนึ่งพันรอบบ่าของคุณ เพื่อรองรับเส้นผม หรือไข่เหาใดๆ ที่จะร่วงลงมา ลิสเตอรีน หรือน้ำยาบ้วนปากที่คล้ายคลึงกันประกอบด้วยแอลกอฮอล์เปอร์เซ็นต์สูง ซึ่งจะฆ่าเหาและกำจัดไข่เหาที่เกาะอยู่ตามปุ่มรากผม แม้ว่าเว็บไซต์ประเภท“ยารักษาตามธรรมชาติ”  จะแนะนำให้ใช้ แต่ขอเตือนว่าเว็บไซต์ทางการแพทย์บางแห่งไม่แนะนำเช่นนั้น สาเหตุหนึ่งก็คือ ปริมาณแอลกอฮอล์ในลิสเตอรีนสามารถทำให้แสบตา และปวดแสบปวดร้อนหากโดนแผลเปิด และเด็กยังอาจกินเข้าไปโดยอุบัติเหตุได้ด้วย  หากคุณตัดสินใจจะใช้ลิสเตอรีน ให้ชโลมใส่ในผมให้เปียกจนทั่ว แล้วใช้หมวกอาบน้ำครอบไว้นาน 30 นาทีหรือนานกว่า การทำแบบนี้จะฆ่าตัวเหาได้ จงทำซ้ำหากว่าจำเป็น คุณสามารถใส่ลิสเตอรีนลงบนผมของคุณ แล้ววางผ้าเช็ดตัวผืนหนึ่งคลุมหมอน เพื่อป้องกันไม่ให้หมอนเปียก แล้วเข้านอน ก่อนจะตื่นขึ้นมาทำขั้นตอนต่างๆ ที่ยังเหลืออยู่ในตอนเช้า หลังจากชโลมผมจนเปียกทั่ว ให้ล้างลิสเตอรีนออกจนหมดโดยใช้น้ำอุ่น  ก่อนจะใช้น้ำส้มสายชูจำนวนมากล้างออก ซึ่งจะยิ่งทำให้ไข่เหาหลุดออกมากยิ่งขึ้น ทำตามขั้นตอนต่างๆ ข้างบน ใส่ครีมนวดผมชนิดไม่ต้องล้างออก หรือสเปรย์ป้องกันผมพันกัน ก่อนจะหวีผม หลังจากนั้นจึงใช้หวีเสนียดค่อยๆ สางไข่เหาออกจากผมทีละส่วน ทำความสะอาดหวีเสนียดในจานใส่น้ำสบู่ หรือใช้ความร้อนของเครื่องล้างจาน จงใส่ลิสเตอรีนลงในชวดสเปรย์ด้วย  แล้วฉีดพ่นใส่เฟอร์นิเจอร์ใกล้ๆ ตัวคุณ การทำแบบนี้จะช่วยฆ่าตัวเหา และช่วยป้องกันการติดเหาซ้ำอีก คุณอาจซักเสื้อผ้า ผ้าเช็ดตัว หรือผ้าปูที่นอนกับปลอกหมอนในน้ำร้อน จงจำไว้ว่าความร้อนอย่างต่อเนื่องจะฆ่าเหาและไข่เหา ต้องขอบคุณที่เหาศีรษะไม่อาจเคลื่อนไหวได้มากนัก พวกมันกระโดดไม่ได้ และไม่อาจมีชีวิตรอดได้นานนอกศีรษะมนุษย์ วิธีที่เหาแพร่เชื้อออกไปซึ่งพบได้บ่อยมากที่สุดที่คือผ่านการสัมผัสโดยตรงระหว่างศีรษะ-กับ-ศีรษะ ซึ่งอาจเกิดขึ้นที่โรงเรียน ขณะเล่นกีฬา หรือในระหว่างที่เด็กๆ นอนหลับกลางวันที่โรงเรียน สำหรับในผู้ใหญ่นั้น อาจเกิดผ่านการสัมผัสกับผู้เป็นที่รักซึ่งเป็นเหา เหาไม่อาจจะหาอาหารได้หากไม่ได้อยู่บนศีรษะมนุษย์ และจะอดตายภายใน 1-2 วัน  แต่ยังช่วยได้ที่คุณจะใช้ความระมัดระวัง หลีกเลี่ยงวัตถุใด ๆ ที่สามารถให้ที่พักพิงแก่เหาหรือไข่เหา  สิ่งที่ว่านี้รวมทั้งหมวก ยางรัดผม ที่หนีบผม ผ้าพันคอ เสื้อคลุม และเครื่องแบบ อย่าใช้สิ่งของเหล่านี้ร่วมกันกับคนอื่น รวมทั้ง หวี แปรงผม และผ้าเช็ดตัว แช่หวีทั้งหมด รวมทั้งแปรง และผ้าเช็ดตัวในน้ำที่ร้อนกว่า 54° เซลเซียส (130° ฟาเรนไฮต์) นาน 10 นาทีเพื่อฆ่าเชื้อ ชุดเครื่องนอนที่ใช้แล้ว รวมทั้งหมอน ตุ๊กตายัดนุ่น หรือผ้าเช็ดตัวสามารถซักในน้ำร้อน และทำให้แห้งโดยใช้ความร้อนสูงเพื่อฆ่าเหาได้อย่างมีประสิทธิภาพ  ย้ำอีกครั้งหนึ่งว่า จงทำให้แน่ใจว่าน้ำร้อนกว่า 54°เซลเซียส (130° ฟาเรนไฮต์) หากเป็นเสื้อผ้าที่ไม่อาจซักหรือทำให้แห้งโดยใช้ความร้อนสูง ให้ส่งร้านซักแห้ง หรือปิดผนึกในถุงพลาสติกนานสองสัปดาห์ คุณหรือคนอื่นที่เป็นเหาอาจทำตัวเหาที่ยังมีชีวิต หรือไข่เหาตกลงบนพื้นผิวต่างๆ ในบ้าน เช่น บนเก้าอี้ยาว หรือบนพรม หากเป็นไปได้ ให้ใช้เครื่องดูดฝุ่นพร้อมแผ่นกรอง HEPA เพื่อให้แน่ใจว่าไข่เหาได้ถูกดูดทิ้งไปแล้วในระหว่างกระบวนการดูดฝุ่น ตัวเหาหรือไข่เหาบนพื้นผิวต่างๆ จะมีชีวิตอยู่ได้ไม่นาน และอาจจะไม่สามารถแพร่เชื้อเหาออกไป แต่ก็ยังเป็นการป้องกันเอาไว้ก่อนที่ดี หากจะทำความสะอาดพวกมันทิ้งไปโดยเร็วที่สุดที่จะทำได้ ไม่จำเป็นที่จะต้องใช้สารฟูมิแกนต์ส (Fumigants) และสารเคมีรุนแรงอื่น ๆ กำจัดเห็บหมัด และไข่เหา ศักยภาพที่จะเป็นอันตรายจากการสูดดมหรือสัมผัสกับสารเคมีรุนแรงอาจเลวร้ายกว่าจะเป็นผลดี ถึงแม้จะมียาบำบัดด้วยสารเคมี แต่ก็จงตระหนักว่าการใช้สารเคมีมากเกินไปในช่วงสองสามทศวรรษที่ผ่านมาได้ทำให้ประสิทธิภาพของพวกมันลดลง มีในหลายกรณีที่พวกแมลงได้สร้างภูมิคุ้มกันให้กับตัวพวกมันเอง ไข่เหาจะเคลือบด้วยสารเหนียวซึ่งจะยึดมันไว้กับรากผมของมนุษย์  แต่พบว่าน้ำส้มสายชูมีสารเคมีซึ่งช่วยละลายสารเหนียวชนิดนี้ และ ป้องกันไม่ให้ไข่เหายังเกาะติดอยู่ตามเส้นผมได้  ในขณะที่คุกเข่าอยู่ตรงหน้าอ่างอาบน้ำ ให้วางศีรษะของคุณไว้ใต้ก๊อกน้ำ เปิดน้ำอุ่นแล้วทำให้เส้นผมของคุณเปียกจนทั่ว ก่อนที่จะปิดก๊อกน้ำ ในขณะที่ยังคุกเข่าอยู่ ให้เทน้ำส้มสายชูจำนวนมากใส่ศีรษะของคุณ จงทำให้แน่ใจว่าผมทุกเส้นถูกเคลือบด้วยน้ำส้มสายชูจนทั่ว หลังจากนั้น ให้สระผมด้วยน้ำอุ่น อีกทางเลือกหนึ่ง คือใส่น้ำกับน้ำส้มสายชูลงในอ่างล้างหน้าในอัตราส่วน 1:1 ก่อนจะจุ่มผมทั้งหมดให้จมลงไปใต้น้ำในอ่าง  ไม่อย่างนั้น ก็ให้จุ่มผมลงไปโดยก้มศีรษะลงทางด้านหน้า หรือแหงนหน้าเพื่อจุ่มผมทางด้านหลังลงไปในส่วนผสมดังกล่าว ป้องกันผมพันกันโดยใช้ครีมนวดผมชนิดไม่ต้องล้างออก กับแปรง ๆ ผมธรรมดา พยายามทำให้เส้นผมของคุณไม่พันกัน เพื่อให้หวีด้วยหวีเสนียดได้อย่างง่ายดายและไม่เจ็บ หากคุณเป็นคนหนึ่งที่ติดเหา คุณจะต้องการความช่วยเหลือจากคนอื่นๆ พวกเขาจะจำเป็นต้องใช้หวีเสนียดทำด้วยเป็นโลหะ— เป็นหวีที่แข็งทื่อและมีซี่ถี่ๆ ใช้สางไข่เหาได้ดีกว่าหวีพลาสติก คุณสมควรจะหาซื้อหวีเสนียดได้จากร้านขายยาส่วนใหญ่ ในราคาต่ำกว่า 350 บาท หากทำได้ พวกเขาสามารถใช้แว่นขยาย เพื่อค้นหาไข่เหาที่มองเห็นได้ยาก คุณน่าจะสามารถกำจัดไข่เหาจำนวนมากออกไปตั้งแต่ตอนล้างด้วยน้ำส้มสายชูแล้ว อย่างไรก็ตาม น่าจะยังคงมีไข่เหาเกาะค้างอยู่บนเส้นผมที่เปียกชื้นอยู่บ้าง จงสางผมทีละปอยเล็กๆ ในแต่ละครั้ง — ประมาณความกว้างของหวี — ผู้ช่วยของคุณสมควรหวีจนทั่วศีรษะของคุณอย่างระมัดระวัง เมื่อหวีผมทั่วทั้งปอยแล้ว สมควรล้างหวีให้สะอาดในชามตื้นๆ ที่เต็มไปด้วยน้ำกับน้ำยาล้างจาน  หลังจากนั้น ให้เช็ดหวีให้แห้งโดยใช้ทิชชูสำหรับเช็ดหน้า หรือ กระดาษชำระอเนกประสงค์ จงทำให้แน่ใจว่าได้กำจัดตัวเหาหรือไข่เหาที่ติดอยู่กับหวีออกไปจนหมดแล้ว เมื่อผู้ช่วยของคุณจัดการกับผมปอยหนึ่ง ๆ แล้ว สมควรจะใช้ที่หนีบผมตรึงเส้นผมปอยนั้นแผ่ไว้ข้างศีรษะ เพื่อลดโอกาสที่จะกลับไปติดเหาใหม่อีก คุณอาจต้องการจะสระผมอีกครั้งหนึ่งหลังจากได้ใช้หวีสางผมจนหมดแล้ว. แม้ว่าเมื่อถึงจุดนี้ คุณจะได้สางเอาตัวเหาเป็นๆ ทั้งหมดออกไปแล้ว การสระผมครั้งสุดท้ายอาจช่วยให้คุณรู้สึกสะอาดขึ้น จงพิจารณาใช้แชมพูกำจัดเหาบนศีรษะอีกครั้งหนึ่ง เพื่อให้แน่ใจว่าคุณได้กำจัดตัวเหาศีรษะที่ยังมีชีวิตกับไข่เหาจนหมดแล้ว เมื่อผมของคุณแห้งแล้ว ให้ตรวจดูอย่างละเอียด เพื่อหาร่องรอยของตัวเหาหรือไข่เหา หากคุณสามารถมองเห็นพวกมัน จงเริ่มกระบวนการกำจัดไข่เหาตั้งแต่ขั้นตอนเริ่มต้น วางชามใส่ไข่เหาเคลือบด้วยน้ำสบู่ลงในเครื่องล้างจาน หรือแช่มันทิ้งไว้ในน้ำที่เพิ่งต้มมาใหม่ๆ นาน 10 นาทีโดยมีฝาปิด คุณยังสามารถแช่แปรงผม  ที่หนีบผม ฯลฯ ในภาชนะที่ใส่ไว้แต่น้ำที่เพิ่งต้มใหม่ๆ  คุณอาจแช่หวีเสนียดได้ด้วย แต่จงพยายามเอาเส้นผมและไข่เหาออกจากหวีเสนียดก่อน  น้ำร้อนที่อุณหภูมิสูงกว่า 54 °เซลเซียส (130° ฟาเรนไฮต์) จะฆ่าตัวเหาและไข่เหาหลังจากผ่านไป 5-10 นาที อีกทางเลือกหนึ่งคือ ให้เทน้ำที่เพิ่งต้มใหม่ๆ จำนวนสองถ้วยผสมรวมกับแอมโมเนียจำนวนหนึ่งถ้วย แช่หวีเสนียดในน้ำแอมโมเนียนาน  15 นาที หลังจากนั้น จึงทำความสะอาดหวีโดยใช้แปรงสีฟันเก่าๆ สมาชิกแต่ละคนในครอบครัวสมควรมีหวีของตัวเอง
กำจัดตัวเหาศีรษะทั้งหมด. ทดลองใช้แชมพูกำจัดเหาตามใบสั่งแพทย์. ทางเลือกหนึ่งคือฆ่าตัวเหาเป็นๆ  โดยทำให้หายใจไม่ออก. จัดเตรียมพื้นที่ ๆจะใช้กำจัดไข่เหา. ชโลมศีรษะด้วยลิสเตอรีน. ล้างออกด้วยน้ำอุ่นกับน้ำส้มสายชู. ทำความสะอาดวัสดุต่างๆ กับพื้นที่ๆ ใช้. หลีกเลี่ยงการเอาหัวชนกันกับคนอื่นๆ. หลีกเลี่ยงการสัมผัสกับสิ่งของที่ติดเหามา ไม่ว่าจะเป็นเสื้อผ้าและอุปกรณ์เสริมต่างๆ อุปกรณ์ทำความสะอาดร่างกายส่วนตัว และชุดเครื่องนอน. ซักเสื้อผ้าทั้งหมด ผ้าเช็ดตัว และชุดเครื่องนอนโดยใช้ความร้อนสูง. ใช้เครื่องดูดฝุ่นดูดฝุ่นบนพื้นและพื้นผิวอื่นๆ. จงระวังสารเคมีรุนแรงต่างๆ. สระผมด้วยน้ำกับน้ำส้มสายชู. เริ่มสางเอาไข่เหาออก. ล้างหวีเสนียดหลังจากหวีผมแต่ละปอย. ทำกระบวนการนี้ซ้ำๆ จนกว่าคุณจะได้หวีผมจนทั่วทั้งศีรษะ. สระผมของคุณ. ทำความสะอาดวัสดุต่างๆ ของคุณ.
https://www.wikihow.com/Remove-Nits-from-Hair https://www.wikihow.com/Remove-Nits-from-Hair https://www.wikihow.com/Remove-Nits-from-Hair https://www.wikihow.com/Remove-Nits-from-Hair
Killing Adult Head Lice Removing Nits with Listerine Preventing a Re-infestation Removing Nits with Vinegar